Public procurement notice: Prior Information Notice Without Call For Competition
Published: 2025-02-05
Buyer: Poliisihallitus
Country: FI
Region: FI1B1
Contract type: Services
CPV classification: 48180000 | 72000000 | 72212451 | 72230000: Custom software development services | 72250000: System and support services
Submission deadline: 2025-12-31

Technical requirements: Tämä ilmoitus on tietopyyntö, joka ei ole ennakkoilmoitus, hankintailmoitus tai tarjouspyyntö.

Poliisihallitus kartoittaa markkinoita kenttäjohtojärjestelmän tuki-, ylläpito- ja kehityspalveluiden mahdollista uudelleen kilpailuttamista silmällä pitäen. Markkinakartoituksen tarkoituksena on hankkia tietoa toimijoista, joilla olisi kyvykkyys tarjota palveluita järjestelmän ylläpitämiseksi ja kehittämiseksi huomioiden erityisesti järjestelmän teknologiset ratkaisut, turvallisuuskriittinen toimintaympäristö, järjestelmän kriittinen käyttötarkoitus sekä järjestelmän luotettavuudella ja käytettävyydelle asetetut erityiset vaatimukset.

Tietopyynnön tavoitteena on hankkia tietoa erityisesti
• potentiaalisista palveluntarjoajista,  
• markkinoilla olevista tuotteista ja niiden ominaisuuksista, 
• ratkaisuvaihtoehdoista tai palvelun toteutustavoista, 
• ratkaisuvaihtoehtojen hinnoittelumalleista ja kustannustasosta sekä 
• edellytyksistä eriyttää lääkinnällinen laite muusta kehittämisestä.

Tietopyynnön liitteet (saatavana Tarjouspalvelusta):
Liite 1 Tietopyynnön kohde
Liite 2 Kysymyksiä toimittajille (toimittaja täyttää)
Liite 3a Kuvaus referenssistä - toiminnanohjausjärjestelmä (toimittaja täyttää, mikäli käyttää toiminnanohjausjärjestelmään liittyvää referenssiä)
Liite 3b Kuvaus referenssistä - lääkinnällinen laite (toimittaja täyttää, mikäli käyttää lääkinnällisen laitteeseen liittyvää referenssiä)

Toimittajat voivat vastata tietopyyntöön joko a) laajojen toiminnanohjausjärjestelmien ylläpidon ja kehittämisen sekä paikkatietopohjaisten toiminnanohjausjärjestelmien ylläpidon ja kehittämisen osalta tai b) lääkinnällisen laitteen ylläpito- ja kehityspalveluiden osalta taikka molempiin. Kummassakin tapauksessa pitää täyttää liite 2. Tarkemmat referenssitiedot kirjataan erikseen joko liitteelle 3a tai 3b sen mukaan onko kyse toiminnanohjausjärjestelmään vai lääkinnälliseen laitteeseen liittyvästä referenssistä. Toimittaja voi täyttää liitteen 3 useampana kappaleena, mikäli toimittajalla haluaa esittää useampia referenssejä.

Tietopyyntöön vastaamatta jättäminen ei estä mahdolliseen tarjouskilpailuun osallistumista. Tietopyyntö ei velvoita Poliisihallitusta toteuttamaan hankintaa tietopyynnössä ja sen liitteissä kuvatulla tavalla ja tarjouskilpailu voidaan myös jättää toteuttamatta. Poliisihallitus toivoo, että potentiaaliset toimittajat vastaisivat kysymyksiin mahdollisimman kattavasti. Tietopyynnön tavoitteena on lisätä Poliisihallituksen markkinatuntemusta, kartoittaa markkinoilla olevia toimittajia, heidän osaamistaan ja kokemustaan sekä koota tietoja mahdollisen tulevan kilpailutuksen suunnittelua varten muun muassa palveluiden hinnoittelusta ja toteutustavoista. Poliisihallitus voi hyödyntää annettuja vastauksia, mikäli se päättää järjestää hankinnasta tarjouskilpailun. Poliisihallitus voi myös pyytää tietopyyntöön vastanneilta lisätietoja heidän palveluistaan ja myös toimittaa heille alustavia kilpailutusasiakirjoja kommentoitavaksi. 

Pyydämme markkinavuoropuheluun osallistumisesta kiinnostuneita toimittajia vastaamaan tietopyyntöön 3.3.2025 klo 15.00 mennessä osoitteeseen: hankinnat.informaatioteknologiakeskus.poliisihallitus@poliisi.fi tai käyttämällä turvasähköpostia osoitteesta https://securemail.poliisi.fi/. Sähköposti on otsikoitava "Tietopyyntö; KEJO". Vastauksen liitteenä pyydämme toimittamaan täytetyt tietopyynnön liitteet 2 "Kysymyksiä toimittajille" ja joko liite 3a "Kuvaus referenssistä - toiminnanohjausjärjestelmä" tai liite 3b "Kuvaus referenssistä - lääkinnällinen laite". Jos vastauksessa on toimittajan liikesalaisuuksia tai muuta salassa pidettävää tietoa, pyydämme toimittajaa nimeämään asiakirjat "Liikesalaisuus".

Poliisihallitus tekee päätöksen mahdollisen tarjouskilpailun järjestämisestä ja aikataulusta markkinakartoituksen jälkeen.
Poliisihallitus on alustavasti ilmoittanut suorituspaikaksi "Missä tahansa Euroopan talousalueella". Mikäli Poliisihallitus tekee päätöksen mahdollisesta tarjouskilpailun järjestämisestä markkinakartoituksen jälkeen, Poliisihallitus arvioi suorituspaikan ennen kilpailutuksen käynnistymistä, jolloin se voi muuttua tässä ilmoitetusta.